**INDICATORS OF FINANCIAL MANAGEMENT OF THE CROATIAN HEALTH INSURANCE FUND FROM 2000 TO 2014**

Biografije autora

Danijela Nujić rođena je 8.11.1990. u Osijeku. 2009. godine maturira u I. gimnaziji u Osijeku, a tijekom školovanja sudjeluje na natjecanjima iz prirodnih znanosti. Potom upisuje Medicinski fakultet u Osijeku. Od aktivnosti tijekom studija ističe se objavljivanje članka u studentskom časopisu GMO „Vitamini i minerali u borbi protiv alkohola, starosti i bolesti“ 2011. godine, zatim sudjelovanje na Festivalu znanosti 2013. godine s izlaganjem „Kako ćemo liječiti infekcije bakterijama u budućnosti?“ te sudjelovanje u Laboratoriju slave 2013. godine. 2015. godine diplomira s temom „Pokazatelji financijskog poslovanja HZZO-a od 2000. do 2014. godine“.

Josip Milas, rođen 07.03.1960. godine u Ivanovcu. Diplomirao na Medicinskom fakultetu u Osijeku 1985. godine, specijalizaciju iz epidemiologije završava 1992. godine, 1996. godine obranio magistarski rad pod naslovom: „Proširenost virusa hepatitisa B unutar obitelji“, na Medicinskom fakultetu Zagreb, Sveučilišta u Zagrebu, 2005. godine obranio disertacijski rad pod naslovom: „Utjecaj uporabe aminoglikozida na nastanak i širenje otpornih bakterija“, na Medicinskom fakultetu Sveučilišta u Zagrebu. Od 1985. godine stalno je zaposlen u Zavodu za javno zdravstvo Osječko-baranjske županije, a od 2003. godine i na Medicinskom fakultetu u Osijeku. Od 01. 10. 1991. – 01. 07. 1992. godine sudjeluje kao dragovoljac u Domovinskom ratu te iz HV izlazi s činom bojnika.

Stjepan Rudan, rođen 04.03.1956. godine u Bogomolju, otok Hvar. Osnovnu školu i gimnaziju završava u Pločama, a Ekonomski fakultet u Osijeku. Magistarski rad pod nazivom „Ekonomski aspekti funkcioniranja Zavoda za javno zdravstvo OBŽ“ obranio je 02.03.2007. godine. Doktorsku disertaciju naslovljenu „Strategija kontrole komaraca u interakcijama lokalnih društveno-ekonomskih i ekoloških sustava“ obranio je 02.06.2011. na Ekonomskom fakultetu u Osijeku. Od 1983. do 2005. je radio u više trgovačkih društava kao direktor, a od 01.01.2005. - 31.12.2012. kao ravnatelj ZZJZ OBŽ. Od tada započinje bavljenje znanstvenim radom vezanim za ekonomsku problematiku u zdravstvu. Od 2013.godine radi kao Viši asistent na Medicinskom fakultetu u Osijeku dio radnog vremena, a od 01.07. 2015. kao docent na Katedri za javno zdravstvo puno radno vrijeme.

Ivan Miškulin, mag. ing. el., rođen je u Osijeku 1978. godine. Diplomirao je na Elektrotehničkom fakultetu Osijek 2004. godine. Upisao je poslijediplomski doktorski studij „Management“ 2013. godine na Ekonomskom fakultetu u Osijeku na kojem mu je u lipnju 2015. godine prihvaćena tema doktorske disertacije. U razdoblju od 2005. do 2015. godine radio je u Hypo Alpe-Adria-Bank d.d., gdje je obavljao poslove voditelja projekata i voditelja tima. Od 2015. godine radi na Medicinskom fakultetu Osijek kao asistent na Zavodu za integrativnu medicinu. Područja njegovog znanstvenog interesa jesu management, change management, javno zdravstvo, integrativna medicina, medicinska informatika, umjetna inteligencija i biostatistika.

Dubravka Holik rođena je 1965. godine u Osijeku. Diplomirala je na Medicinskom fakultetu Sveučilišta u Zagrebu, na Studiju medicine u Osijeku 1989. godine. U razdoblju od 2000. do 2002. pohađa poslijediplomski znanstveni studij na Medicinskom fakultetu Sveučilišta Josipa Jurja Strossmayera u Osijeku. 1990. počinje raditi u Domu zdravlja Osijek, odakle odlazi 1995. kako bi se zaposlila u farmaceutskoj tvrtki Knoll, u predstavništvu u Hrvatskoj, gdje radi 5 godina. U razdoblju od 2000. do 2015. godine radi kao stručni suradnik u trima tvrtkama, Abbott laboratories, Abbvie i Farmald.d.. Od 1.3.2015. radi kao asistent na Katedri za javno zdravstvo Medicinskog fakulteta u Osijeku.